stanford-oval/wikipedia huggingface dataset:
อาลิยา อิเซ็ตเบกอวิช
สงครามบอสเนีย

ในปีวันที่ 6 เมษายน 1992 ทหารเซอร์เบียบุกกราดยิงมวลชนบอสเนีย ทำให้ทหารบอสเนียต้องเข้าต่อต้าน รัฐบาลบอสเนียแยกตัวเป็นอิสระ และประกาศจัดตั้งสาธารณรัฐบอสเนียและเฮอร์เซโกวีนา โดยเขาขึ้นดำรงตำแหน่งประธานาธิบดี ปลุกกระแสชาตินิยมมุสลิมบอสเนียขึ้นมาและกำจัดพวกโครแอตและเซิร์บออกจากแผ่นดินบอสเนีย สงครามในบอสเนียจึงอุบัติเป็นสงครามสามฝ่าย อาลิยาพยายามเรียกร้องให้นานาชาติยุตินโยบายไม่ขายอาวุธให้บอสเนียเพื่อสนับสนุนให้โครเอเชียยึดบอสเนีย อาลิยาจึงหันไปหาประเทศมุสลิม ตุรกี ซาอุดิอาระเบีย มาเลเซียและอื่นๆจึงหันมาให้ความช่วยเหลือและเมื่อเกิดการฆ่าล้างเผ่าพันธ์บอสเนีย ตุรกี และพันธมิตรมุสลิมจึงส่งทหารเข้ามายังบอสเนีย แตกระนั้นสหรัฐอเมริกาก็บีบทุกวิถีทางให้บอสเนียยอมรับให้ประเทศตนเป็นประเทศพหุสังคมและยุติการขับไล่ชาวเซิร์บและโครแอท ในปี 1995 บอสเนียจำยอมรับข้อเสนอที่ไม่ยุติธรรม อาลิยาได้กล่าวกับประชาชนว่า ความยุติธรรมของบอสเนียหายไปแล้ว เมื่อสหรัฐอเมริกาและประเทศตะวันตกวางหมากให้เราเป็นประเทศพหุสังคมโดยแบ่งประเทศ 4 ส่วน 2ส่วนเป็นของเซิร์บและ 1 ส่วนเป็นของโครแอท ส่วนบอสเนียมีแค่ 1 ส่วน นับว่าเป็นความอัปยศของบอสเนีย
หลังสงครามบอสเนียและการเสียชีวิต

หลังสงคราม อาลิยาอาจจะยอมรับสนธิสัญญาเดย์ตันที่เปลี่ยนบอสเนียเป็นรัฐพหุสังคมอย่างไม่เต็มใจหนัก อาลิยาได้ระบุกับชาวบอสเนียว่าประเทศบอสเนียใหม่กลับไม่ใช่ของเรา ถึงกระนั้นอาลิยายังคงเป็นประธานาธิบดีสลับกับพวกโครแอตและเซิร์บจนในที่สุดอาลิยาจำต้องลาออกจากตำแหน่งและแต่งตั้งบุตรชายเป็นคนสืบทอดอำนาจด้วยปัญหาสุขภาพของเขา อย่างไรก็ตามบอสเนียที่อาลิยาวาดเอาไว้ไม่สามารถเป็นจริงได้ รัฐอิสลามใจกลางทวีปยุโรปเป็นเรื่องที่ไม่มีทางเป็นไปได้แล้ว ในวันที่ 19 ตุลาคม 2003 อาลิยาได้เสียชีวิต นานาชาติมุสลิมได้แสดงความเสียใจและลดธงเหลือครึ่งเสาไว้อาลัยชายผู้อุ้มชูอิสลามแห่งยุโรป
มรดก

ในปี 2015 ประธานาธิบดีตุรกี เรเยป ไตยิป เอร์โดกัน ได้ระบุว่า อาลิยาคือวีรบุรุษแห่งอิสลามแห่งศตวรรษ 21 นอกจากนี้กระแส่อิสลามบอสเนียไม่เคยดับชาวบอสเนียพยายามที่จะวาดฝันของอาลิยาให้เป็นจริงให้ได้ ปัจจุบันบอสเนียจึงมีปัญหาการเมืองเมื่องชาวบอสเนียกำลังเรียกร้องอิสรภาพในการตั้งรัฐอิสลามบอสเนีย แม้จะถูกต่อต้านจากตะวันตก แต่ตุรกี ได้ให้การสนับสนุนบุตรชายของอาลิยาในการเล่นเกมการเมืองบอสเนียทุกด้าน
รายชื่อหน่วยรบพิเศษของไทย

หน่วยรบพิเศษกองทัพบกร่วมกิจกรรมในงานวันเด็กที่กองบิน 41 เชียงใหม่
รายชื่อหน่วยรบพิเศษและหน่วยปฏิบัติการพิเศษในประเทศไทย จาก 3 เหล่าทัพ ประกอบไปด้วย กองทัพบก กองทัพเรือ กองทัพอากาศ และสำนักงานตำรวจแห่งชาติ
กองทัพบก

กองทัพบก ประกอบด้วยหน่วยรบพิเศษดังนี้
กองทัพบก > หน่วยบัญชาการทางสงครามรบพิเศษกองทัพบก > หน่วยบัญชาการสงครามพิเศษ

ศูนย์สงครามพิเศษ
โรงเรียนสงครามพิเศษ
กองพลรบพิเศษที่ 1 (พล.รพ.ศ. 1)
กรมรบพิเศษที่ 1 (รพ.ศ. 1)
กองพันรบพิเศษที่ 1 กรมรบพิเศษที่ 1 (พลร่ม)
กองพันรบพิเศษที่ 2 กรมรบพิเศษที่ 1 (พลร่ม)
กรมรบพิเศษที่ 2 (รพศ. 2)
กองพันรบพิเศษที่ 1 กรมรบพิเศษที่ 2 (พลร่ม)
กองพันรบพิเศษที่ 2 กรมรบพิเศษที่ 2 (พลร่ม)
กรมรบพิเศษที่ 3 รักษาพระองค์ (รพ.ศ. 3 รอ.)
กองพันปฏิบัติการพิเศษรักษาพระองค์ กรมรบพิเศษที่ 3 รักษาพระองค์​ รู้จักกันในชื่อ ฉ.ก. 90
กองพันจู่โจมรักษาพระองค์ กรมรบพิเศษที่ 3 รักษาพระองค์ รู้จักกันในชื่อ พันจู่โจม และ เรนเจอร์
กรมรบพิเศษที่ 4 (รพ.ศ. 4)
กองพันรบพิเศษที่ 1 กรมรบพิเศษที่ 4 (พลร่ม)
กองพันรบพิเศษที่ 2 กรมรบพิเศษที่ 4 (พลร่ม)
กรมรบพิเศษที่ 5 (รพ.ศ. 5)
กองพันรบพิเศษที่ 1 กรมรบพิเศษที่ 5 (พลร่ม)
กองพันรบพิเศษที่ 2 กรมรบพิเศษที่ 5 (พลร่ม)
กองพันปฏิบัติการจิตวิทยา (พัน.ปจว.)
กองพลาธิการส่งทางอากาศ (กอง พธ.สกอ.)
กองพันทหารสื่อสารที่ 35 (ส.พัน.35 นสศ.)
กรมทหารราบที่ 31 รักษาพระองค์
กองพันทหารราบที่ 1 กรมทหารราบที่ 31 รักษาพระองค์ ในพระบาทสมเด็จพระมหาภูมิพลอดุลยเดชมหาราช บรมนาถบพิตร
กองพันทหารราบที่ 2 กรมทหารราบที่ 31 รักษาพระองค์ ในพระบาทสมเด็จพระมหาภูมิพลอดุลยเดชมหาราช บรมนาถบพิตร
กองพันทหารราบที่ 3 กรมทหารราบที่ 31 รักษาพระองค์ ในพระบาทสมเด็จพระมหาภูมิพลอดุลยเดชมหาราช บรมนาถบพิตร
กองทัพเรือ

กองทัพเรือ ประกอบด้วยหน่วยรบพิเศษ ดังนี้
หน่วยบัญชาการสงครามพิเศษทางเรือ รู้จักกันในชื่อ หน่วยซีล
หน่วยบัญชาการนาวิกโยธิน
กองพันลาดตระเวน กองพลนาวิกโยธิน รู้จักกันในชื่อ หน่วยรีคอน
กองทัพอากาศ

กองทัพอากาศ ประกอบด้วยหน่วยรบพิเศษ ดังนี้
หน่วยบัญชาการอากาศโยธิน
กรมปฏิบัติการพิเศษ รู้จักกันในชื่อ คอมมานโด กองทัพอากาศ
ศูนย์บัญชาการกองทัพอากาศไทย
กองพันปฏิบัติการพิเศษ 1 (คอมมานโด)
กองพันปฏิบัติการพิเศษ 2 (PararescueJumper)
กองพันปฏิบัติการพิเศษ 3 (ชุดควบคุมการรบ Combat Control Team:CCT)
กองร้อยสนับสนุนการส่งทางอากาศ
ศูนย์การค้นหาและกู้ภัยในพื้นที่การรบ (พลร่มกู้ภัย) กองทัพอากาศไทย (CSAR)
สำนักงานตำรวจแห่งชาติ

ดูเพิ่ม: รายชื่อหน่วยยุทธวิธีตำรวจของไทย
สำนักงานตำรวจแห่งชาติ ประกอบด้วยหน่วยปฏิบัติการพิเศษหลายหน่วยตามรูปแบบของหน่วยยุทธวิธีตำรวจ (PTU) จึงขอแสดงเพียงหน่วยที่ขึ้นสายการบังคับบัญชาด้านยุทธการร่วมกับศูนย์ปฏิบัติการต่อต้านการก่อการร้ายสากล ได้แก่
อรินทราช 26 สังกัด กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ กองบัญชาการตำรวจนครบาล มีเขตรับผิดชอบในพื้นที่ของกรุงเทพมหานครและปริมณฑล มีความเชี่ยวชาญด้านการต่อต้านการก่อการร้ายในเขตเมือง
นเรศวร 261 สังกัด กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน มีเขตรับผิดชอบในการปฏิบัติการทั่วประเทศ รวมถึงมีขีดความสามารถในการสนับสนุนการปฏิบัติการสงครามพิเศษ
หลักสูตรการฝึกหน่วยรบพิเศษ > กองทัพบก

| เครื่องหมายแสดงความสามารถ | ชื่อหลักสูตร | ผู้ฝึก | ระยะเวลาฝึก | หมายเหตุ |
| --- | --- | --- | --- | --- |
|  | หลักสูตรทหารเสือ | กรมทหารราบที่ 21 รักษาพระองค์ในสมเด็จพระนางเจ้าสิริกิติ์ พระบรมราชินีนาถ | 16 สัปดาห์ (4 เดือน) | รู้จักกันในชื่อหลักสูตร ทหารเสือราชินี |
|  | หลักสูตรการรบแบบจู่โจม | ประกอบด้วยศูนย์ฝึก 3 แห่ง ศูนย์สงครามพิเศษ หน่วยบัญชาการสงครามพิเศษ จังหวัดลพบุรี  ศูนย์การทหารม้า จังหวัดสระบุรี  ศูนย์การทหารราบ จังหวัดประจวบคีรีขันธ์ | 10 สัปดาห์ (2 เดือนครึ่ง) | รู้จักกันในชื่อ เสือคาบดาบ และหลักสูตร Ranger |
หลักสูตรการฝึกหน่วยรบพิเศษ > กองทัพเรือ

| เครื่องหมายแสดงความสามารถ | ชื่อหลักสูตร | ผู้ฝึก | ระยะเวลาฝึก | หมายเหตุ |
| --- | --- | --- | --- | --- |
|  | หลักสูตรนักทำลายใต้น้ำจู่โจม | หน่วยบัญชาการสงครามพิเศษทางเรือ กองเรือยุทธการ | 31 สัปดาห์ (8 เดือน)  | รู้จักกันในชื่อ  หน่วยซีล และ หลักสูตร UDT/SEAL |
|  | หลักสูตรการรบพิเศษ แขนงการลาดตระเวนสะเทินน้ำสะเทินบก และจู่โจม นาวิกโยธิน (RECON) | กองพันลาดตระเวน กองพลนาวิกโยธิน หน่วยบัญชาการนาวิกโยธิน | 13 สัปดาห์ (3 เดือน) | รู้จักกันในชื่อ นักรบรีคอน และ  หลักสูตร รีคอน |
หลักสูตรการฝึกหน่วยรบพิเศษ > กองทัพอากาศ

| เครื่องหมายแสดงความสามารถ | ชื่อหลักสูตร | ผู้ฝึก | ระยะเวลาฝึก | หมายเหตุ |
| --- | --- | --- | --- | --- |
|  | หลักสูตรปฏิบัติการพิเศษ อากาศโยธิน | กรมปฏิบัติการพิเศษ หน่วยบัญชาการอากาศโยธิน | 22 สัปดาห์ (5 เดือนครึ่ง) | รวมหลักสูตรคอมมานโด และหลักสูตร ค้นหาและช่วยชีวิต เข้าด้วยกัน เมื่อจบหลักสูตรได้ได้รับการประดับทั้ง 2 เครื่องหมาย สามารถทำหน้าที่ได้ทั้ง Commando, PJ และ CCT |
|  | หลักสูตรส่งทางอากาศ อากาศโยธิน | ศูนย์การทหารอากาศโยธิน หน่วยบัญชาการอากาศโยธิน | 5 สัปดาห์ |  |
ดูเพิ่ม

หน่วยรบพิเศษ
หน่วยยุทธวิธีตำรวจ
รายชื่อหน่วยยุทธวิธีตำรวจของไทย
กองบัญชาการตำรวจสันติบาล
ตำรวจตระเวนชายแดน
กองปราบปราม
ทหารจากกองรบพิเศษที่ 1 สหรัฐ กำลังสาธิตการการโรยตัวด้วยเชือกเร่งด่วนให้กับหน่วยรบพิเศษไทยในปี พ.ศ. 2541
เจ้าหน้าที่จากหน่วยบัญชาการสงครามพิเศษทางเรือ กำลังเตรียมตัวสำหรับการโดดร่มจากเครื่องบิน MC-130H  ณ สนามบินอู่ตะเภา
วัดกลางคลองวัฒนาราม

| วัดกลางคลองวัฒนาราม |
| --- | --- |
ชื่อสามัญ: วัดกลางคลองวัฒนาราม, วัดบ่อหัก, วัดกลางคลอง, วัดสีม่วง
ที่ตั้ง: ตำบลเจ้าเสด็จ อำเภอเสนา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดกลางคลองวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจ้าเสด็จ อำเภอเสนา จังหวัดพระนครศรีอยุธยา มีที่ดินตั้งวัดเนื้อที่ 24 ไร่ 44 ตารางวา มีอาณาเขตติดคลองทั้งสามด้าน อาณาเขตทิศเหนือยาว 240 เมตร ติดต่อกับที่ดิน ทิศใต้ยาว 250 เมตร ติดต่อกับคลองเจ้าเจ็ด ทิศตะวันออกยาว 130 เมตร ติดต่อกับคลองชลประทาน และทิศตะวันตกยาว 120 เมตร ติดต่อกับคลองวัวใหญ่
วัดกลางคลองวัฒนารามตั้งวัดเมื่อ พ.ศ. 2428 โดยมีหลวงพ่อชาย เป็นผู้นำชาวบ้านจัดสร้างขึ้นและเรียกว่า วัดบ่อหัก ต่อมาได้เปลี่ยนเป็น "วัดกลางคลองวัฒนาราม* แต่ชาวบ้านมักเรียกสั้น ๆ ว่า วัดกลางคลอง ได้รับพระราชทานวิสุงคามสีมา เมื่อ พ.ศ. 2445 บางครั้งชาวบ้านเรียก วัดสีม่วง เนื่องจากภายในอุโบสถมีสีม่วง
อาคารเสนาสนะประกอบด้วยอุโบสถ กว้าง 6.30 เมตร ยาว 14.20 เมตร โครงสร้างคอนกรีตเสริมเหล็ก ศาลาการเปรียญกว้าง 25 เมตร ยาว 42 เมตร สร้าง พ.ศ. 2522 สร้างด้วยไม้ หอสวดมนต์ กว้าง 4 เมตร ยาว 8 เมตร สร้าง พ.ศ. 2473 เป็นอาคารไม้สัก ปูชนียวัตถุมี หลวงพ่อนาค พระปางนาคปรก เจดีย์ย่อมุมไม้ยี่สิบศิลปะรัตนโกสินทร์ มีลานปูนปั้นลายพันธ์พฤกษาคล้ายสร้างสังวาลย์ที่องค์เจดีย์ ยอดเจดีย์ทรงบาตร
แว่นแก้ว

| แว่นแก้ว |
| --- | --- |


การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Apiales
วงศ์:: Apiaceae
สกุล:: Hydrocotyle
สปีชีส์:: umbellata
ชื่อทวินาม
Hydrocotyle umbellata Linnaeus.

แว่นแก้ว หรือ บัวแก้ว ผักหนอกใหญ่ (Water Pennywort; ชื่อวิทยาศาสตร์: Hydrocotyle umbellata L.เป็นไม้น้ำมีอายุหลายฤดู ลำต้นเป็นไหลทอดยาวตามพื้นดิน มีข้อปล้อง มีรากและใบงอกตามข้อทุกส่วน มีกลิ่นหอม ชอบขึ้นในที่ชื้นแฉะและริมน้ำ พบมากในภาคเหนือ และภาคกลาง ใบเป็นใบเดี่ยว แตกออกสลับข้อละ 1–2 ใบ ก้านใบอวบ ยาว 10–15 ซม. ใบรูปเกือบกลม เส้นผ่านศูนย์กลาง 5–10 ซม. ขอบใบหยักโค้งกว้าง ดอกเป็นดอกช่อแบบอัมเบล เกิดที่ซอกใบมีก้านช่อดอกยาว ดอกมีขนาดเล็ก มีกลีบเลี้ยง 5 กลีบ กลีบดอก 5 กลีบ ผลชนิดแห้งแล้วแตกออกเป็น 2 ซีก เมล็ดมีขนาดเล็ก ขยายพันธุ์โดยการเพาะเมล็ด และแยกต้นอ่อน
การใช้ประโยชน์

เป็นพืชอาหาร เป็นผักจิ้มเครื่องหลน หรือเครื่องเคียง คั้นน้ำเป็นน้ำดื่ม เป็นไม้ประดับในอ่างปลา ทางด้านสมุนไพร ทั้งต้นใช้แก้ตาแดง ขับปัสสาวะ ช้ำใน บวม พิษไข้ ท้องอืด ท้องเสีย
แหล่งข้อมูลอื่น

USDA Plants Profile
Jepson Manual Treatment
GRIN Species Profile เก็บถาวร 2009-09-07 ที่ เวย์แบ็กแมชชีน
Photo gallery
More pictures เก็บถาวร 2010-06-25 ที่ เวย์แบ็กแมชชีน
1 2  "ผักแว่นแก้ว". ศูนย์ศึกษาและพัฒนาชุมชนชลบุรี. คลังข้อมูลเก่าเก็บจากแหล่งเดิมเมื่อ 2022-10-02. สืบค้นเมื่อ 2024-02-24.
↑  ""แว่นแก้ว" จากวัชพืช เป็นผัก / เป็นไม้ประดับ". muslim4health.or.th (ภาษาอังกฤษ).
ซอฟต์แวร์จำกัดสิทธิ์

ซอฟต์แวร์จำกัดสิทธิ์ หรือ ซอฟต์แวร์กรรมสิทธิ์ คือ ซอฟท์แวร์ที่จำกัดสิทธิ์ผู้ใช้ในการใช้งาน ทำซ้ำ ดัดแปลง หรือ เผยแพร่ ซึ่งถูกจำกัดสิทธิ์ตามเงื่อนไขการใช้งานที่เจ้าของหรือผู้จัดทำซอฟต์แวร์กำหนด โดยการใช้กลไกของระบบกฎหมายลิขสิทธิ์และทรัพย์สินทางปัญญา เป็นเครื่องมือในการสงวนสิทธิ์และกำหนดเงื่อนไขการใช้งาน ซึ่งถ้าหากเงื่อนไขการใช้งานนั้นระบุไม่ให้ใช้งาน ทำซ้ำ ดัดแปลง หรือ เผยแพร่อย่างเสรี ก็จะกลายเป็นซอฟต์แวร์จำกัดสิทธิ์
ตัวอย่างของซอฟต์แวร์จำกัดสิทธิ์ที่เป็นที่รู้จัก เช่น ไมโครซอฟท์ วินโดวส์ หรือ อะโดบี โฟโตชอป
คำว่า "โพรไพรเอทารีซอฟต์แวร์" เป็นคำจำกัดความที่ทางมูลนิธิซอฟต์แวร์ได้สร้างขึ้นเพื่อใช้อธิบายถึงซอฟต์แวร์ที่ไม่ใช่ซอฟต์แวร์เสรี เพื่อ ไว้เรียกเปรียบเทียบกับซอฟต์แวร์เสรี หรือ ซอฟต์แวร์ที่เปิดให้ผู้อื่นใช้งาน แจกจ่าย และดัดแปลงแก้ไขได้
ในประเทศไทย บางทีจะใช้คำทับศัพท์ว่า "โพรไพรเอทารีซอฟต์แวร์" หรือมีการใช้คำว่า "ซอฟต์แวร์เอกสิทธิ์เฉพาะ"
ความหมาย

ถ้าดูความหมายตามตัวอักษรแล้ว คำภาษาอังกฤษว่า proprietary software (ซอฟต์แวร์กรรมสิทธิ์) จะหมายถึงซอฟต์แวร์ที่มีเจ้าของหรือผู้ครอบครองกรรมสิทธิ์ (proprietor) - ดังนั้นคำๆ นี้จึงอาจใช้เรียกซอฟต์แวร์ทุกตัวที่ไม่ได้เป็นสาธารณสมบัติ (public domain) ก็ได้เช่นกัน อย่างไรก็ตาม FSF ใช้คำๆ นี้เพื่ออธิบายถึงหัวใจสำคัญขั้นพื้นฐานของซอฟต์แวร์นั้นๆ โดยที่ ซอฟต์แวร์เสรี นั้น ยึดเอาเสรีภาพเป็นสิ่งสำคัญขั้นพื้นฐาน ในขณะที่ proprietary software ยึดเอาผู้ที่ถือกรรมสิทธิ์ในตัวซอฟต์แวร์เป็นสำคัญ
คำภาษาอังกฤษว่า "non-free software" (ซอฟต์แวร์ไม่ใช่เสรี) มักจะถูกใช้เพื่อหมายถึง proprietary software เช่นเดียวกัน บางครั้งริชาร์ด สตอลแมน (Richard Stallman) ผู้ก่อตั้งโครงการกนู และมูลนิธิซอฟต์แวร์เสรี ก็ใช้คำว่า "user subjugating software" (ซอฟต์แวร์กดขี่ผู้ใช้) ในขณะที่ Eben Moglen ใช้คำว่า "unfree software" (ซอฟต์แวร์ไร้เสรี) ในการสนทนาของเขา โดยปกตินักพัฒนาของ Debian มักจะใช้คำว่า "non-free" (ไม่ใช่เสรี) แต่บางทีพวกเขาก็จะพูดถึงหรือใช้คำว่า "proprietary software" ด้วยเช่นกัน ส่วน Open Source Initiative (องค์กรริเริ่มและส่งเสริมโอเพนซอร์ส) จะนิยมใช้คำว่า "closed source software" (ซอฟต์แวร์ไม่เปิดเผยต้นฉบับ)
โดยมีหลักเกณฑ์ทั้งในเชิงกฎหมายและเชิงเทคนิคที่จะพิจารณาว่าซอฟต์แวร์นั้นเป็นซอฟต์แวร์เสรีหรือเป็น proprietary software ดังนี้ ถ้าผู้ถือกรรมสิทธิ์ซอฟต์แวร์ใช้วิธีการทางเทคนิคที่จะขัดขวางไม่ให้ผู้ใช้แก้ไขซอฟต์แวร์ เช่น การปกปิดรหัสต้นฉบับ (source code) ของซอฟต์แวร์ ซอฟต์แวร์นั้นก็จะถูกจัดว่าเป็น proprietary software หรือ ถ้าผู้ถือกรรมสิทธิ์ใช้วิธีการทางกฎหมาย เช่น ลิขสิทธิ์ เพื่อขัดขวางไม่ให้ผู้ใช้แจกจ่ายซอฟต์แวร์ทั้งที่เป็นของเดิมหรือที่ถูกปรับแต่งโดยผู้ใช้ นั้นก็จัดว่าเป็น proprietary software เช่นเดียวกัน
ในกรณีที่ไม่มีข้อห้ามหรือข้อจำกัดทั้งทางกฎหมายหรือทางเทคนิคดังกล่าวข้างต้นนั้น - กล่าวคือผู้ใช้มีอิสระในการใช้งาน ศึกษาการทำงาน ปรับแต่ง และแจกจ่ายซอฟต์แวร์นั้นๆ - ซอฟต์แวร์นั้นจะไม่จัดว่าเป็น proprietary software; และจัดว่าเป็นซอฟต์แวร์เสรี
แนวร่วมประชาชนใหม่

| แนวร่วมประชาชนใหม่ Nouveau Front populaire |
| --- | --- |

ชื่อย่อ: NFP
ผู้ก่อตั้ง: ฟร็องซัว รูฟั้ง โอลิเวียร์ ฟอร์ มานูแอล บงพาร์ด มารีน ทงเดอร์เลียร์ ฟาเบียง รูเซล
ก่อตั้ง: 10 มิถุนายน ค.ศ. 2024 (2024-06-10)
รวมตัวกับ: ลาฟร็องแซ็งซูมีซ พรรคสังคมนิยม พรรคนักนิเวศวิทยา พรรคคอมมิวนิสต์ฝรั่งเศส และ 38 พรรคเล็ก
ก่อนหน้า: สหภาพประชาชนนิเวศน์วิทยาและสังคมใหม่
จุดยืน: ซ้าย
สี:           สีเขียว, สีแดง, สีเหลือง, สีม่วง, สีแรสเบอร์รี
สมาชิกสมัชชาแห่งชาติ (ที่นั่งชนะหลังจากการเลือกตั้ง ค.ศ. 2024): 180 / 577 
เว็บไซต์
nouveaufrontpopulaire.fr
การเมืองฝรั่งเศส   รายชื่อพรรคการเมือง การเลือกตั้ง
แนวร่วมประชาชนใหม่ (ฝรั่งเศส: Nouveau Front populaire, NFP) เป็นพันธมิตรของพรรคการเมืองฝ่ายซ้ายหลักของฝรั่งเศสเพื่อการเลือกตั้งสมาชิกสมัชชาแห่งชาติของค.ศ. 2024
เปิดตัวเมื่อวันที่ 10 มิถุนายน ค.ศ. 2024 ต่อจากพันธมิตรที่ผ่านมาที่ชื่อ "สหภาพประชาชนนิเวศน์วิทยาและสังคมใหม่" เพื่อการเลือกตั้งสมาชิกสมัชชาแห่งชาติของค.ศ. 2022
แล้วในค.ศ. 2024 ถูกก่อตั้งเพื่อต่อต้านพันธมิตรพรรคการเมืองฝ่ายสนับสนุนประธานาธิบดีแอมานุแอล มาครง และพรรคแนวร่วมแห่งชาติซึ้งเป็นพรรคขวาจัดที่ชนะที่นั่งของฝรั่งเศสมากที่สุดในการเลือกตั้งสมาชิกรัฐสภายุโรปของปีเดียวกันและในบริบทของการผงาดขึ้นของพรรคดังกล่าวหลังจากการเลือกตั้งดังกล่าว
พันธมิตรพรรคการเมืองนี้ร่วมตัวด้วยพรรคฝ่ายซ้ายหลัก เช่นพรรคลาฟร็องแซ็งซูมีซ พรรคสังคมนิยม พรรคนักนิเวศวิทยา พรรคคอมมิวนิสต์ฝรั่งเศส ด้วยมี 38 พรรคหลักซึ้งร่วม 16 พรรคเล็กที่ส่งผู้สมัครในการเลือกตั้งและ 22 พรรคเล็กที่สนับสนุนพันธมิตรนี้
การเลือกตั้ง > การเลือกตั้งสมาชิกสมัชชาแห่งชาติ > ผลการเลือกตั้ง

| การเลือกตั้ง | จำนวนที่นั่ง | รอบที่ 1> คะแนนเสียงทั้งหมด | รอบที่ 1> สัดส่วนคะแนนเสียง | รอบที่ 2> คะแนนเสียงทั้งหมด | รอบที่ 2> สัดส่วนคะแนนเสียง | ที่นั่งเปลี่ยน | สถานภาพพรรค |
| --- | --- | --- | --- | --- | --- | --- | --- |
| 2024 | 180 / 577 | 9,042,485 | 28.21% | 7,040,198 | 25.81% |  49 | ฝ่ายค้าน |
เชิงอรรถ

↑  รวม 16 พรรคเล็กที่ส่งผู้สมัครและ 22 พรรคเล็กที่สนับสนุนพันธมิตร
เซ็นทรัล ลาดพร้าว

| --- | --- |
ภาพของเซ็นทรัล ลาดพร้าว เมื่อ พ.ศ. 2566
th
ที่ตั้ง: 1691, 1693 และ 1695 ถนนพหลโยธิน แขวงจตุจักร เขตจตุจักร กรุงเทพมหานคร
พิกัด: 13°49′01″N 100°33′36″E﻿ / ﻿13.816944°N 100.56°E﻿ / 13.816944; 100.56
เปิดให้บริการ: 25 ธันวาคม พ.ศ. 2524 (43 ปี)
ผู้บริหารงาน: บริษัท เซ็นทรัลพัฒนา จำกัด (มหาชน)
พื้นที่ชั้นขายปลีก: 43,446 ตารางเมตร (ไม่รวมห้างสรรพสินค้าและโรงแรม)
จำนวนชั้น: ศูนย์การค้าฝั่งบีซีซีฮอลล์ 6 ชั้น (รวมชั้นใต้ดิน) อาคารศูนย์การค้ากลาง 4 ชั้น (รวมชั้นใต้ดิน) ห้างสรรพสินค้าเซ็นทรัล 7 ชั้น (รวมชั้นใต้ดินและโรงภาพยนตร์)
ขนส่งมวลชน:  สถานีพหลโยธิน  สถานีห้าแยกลาดพร้าว
เว็บไซต์: www.centralpattana.co.th
เซ็นทรัล ลาดพร้าว  (อังกฤษ: Central Ladprao) เป็นศูนย์การค้า สำนักงาน ศูนย์แสดงสินค้า และโรงแรมครบวงจร ซึ่งเป็นธุรกิจพัฒนาอสังหาริมทรัพย์เพื่อการค้าปลีก แห่งแรกของบริษัท เซ็นทรัลพัฒนา จำกัด (มหาชน) ตั้งอยู่ทางทิศเหนือของกรุงเทพมหานคร บริเวณที่ดินสามเหลี่ยมใกล้แยกลาดพร้าว เปิดให้บริการครั้งแรกในเดือนธันวาคม พ.ศ. 2524 และมีพิธีเปิดอย่างเป็นทางการในเดือนเมษายน พ.ศ. 2526 สาขานี้ยังนำเชนร้านอาหารชื่อดังเข้ามา อาทิ เอ็มเค เรสโตรองต์ กรุ๊ป ในปี 2529 แดรี่ควีนในปี 2539 เคเอฟซี ในปี 2528   A&W ในปี 2526 สเวนเซ่นส์ ในปี 2529 บาร์บี คิวพลาซ่าในปี 2530 ฟูจิ ในปี 2525 โยชิโนยะ ในปี 2554 อานตี้ แอนส์ ในปี 2541
การจัดสรรพื้นที่

เซ็นทรัล ลาดพร้าว เป็นโครงการพัฒนาพื้นที่พาณิชยกรรมแบบประสม พื้นที่รวมทั้งหมด 310,000 ตารางเมตร ประกอบด้วย อาคารห้างสรรพสินค้าและโรงภาพยนตร์ ความสูง 7 ชั้น, อาคารค้าปลีกหลัก ความสูง 4 ชั้น, อาคารค้าปลีกส่วนตะวันออกรวมศูนย์ประชุมและแสดงสินค้า ความสูง 6 ชั้น, อาคารสำนักงาน สถาบันการศึกษา ศูนย์การเรียนรู้ และสถานเสริมความงาม ความสูง 14 ชั้น, อาคารโรงแรมและศูนย์ประชุม ความสูง 25 ชั้น และอาคารจอดรถ ความสูง 6 ชั้น โดยประกอบด้วยพื้นที่สำคัญดังนี้
เซ็นทรัล เดอะสโตร์ แอท ลาดพร้าว
บีทูเอส ธิงค์สเปซ
เพาเวอร์บาย
ซูเปอร์สปอร์ต
ลิฟวิ่ง เฮาส์ โค-ลิฟวิ่งแอนด์อีตติ้ง สเปซ
ท็อปส์ ฟู้ด ฮอลล์ (เดิมเซ็นทรัล พลาซา ซูเปอร์มาร์เก็ต ซึ่งเป็นซูเปอร์มาร์เก็ตแห่งแรกในศูนย์การค้าเซ็นทรัล, ท็อปส์ ซูเปอร์มาร์เก็ต และท็อปส์ มาร์เก็ต ตามลำดับ)
ท็อปส์ อีทเทอรี
ศูนย์อาหาร ท็อปส์ เฟลเวอร์
โรงภาพยนตร์เอสเอฟเอ็กซ์ ซีเนม่า จำนวน 10 โรง ในจำนวนนี้มีโรงภาพยนตร์ ZIGMA Cinestadium (มีที่นั่งเฟิร์สคลาส) 1 โรง, The Bed Cinema 1 โรง และ Multi Seats 2 โรง
เอ็กซ์-เท็น เกม เซ็นเตอร์
อาคารสำนักงานเซ็นทรัล ลาดพร้าว
โรงแรมเซ็นทาราแกรนด์ แอท เซ็นทรัล ลาดพร้าว กรุงเทพ
(ชื่อเดิม โรงแรมไฮแอทเซ็นทรัลพลาซ่า (พ.ศ. 2525-2530), โรงแรมเซ็นทรัลพลาซา (พ.ศ. 2531-2543), โรงแรมโซฟิเทลเซ็นทรัลพลาซา (พ.ศ. 2544-2552) และโรงแรมโซฟิเทลเซ็นทาราแกรนด์ (พ.ศ. 2552-2555) ตามลำดับ)
บางกอกคอนเวนชันเซ็นเตอร์ แอท เซ็นทรัล ลาดพร้าว ซึ่งประกอบด้วยห้องบีซีซีฮอลล์ สกายฮอลล์ วิภาวดีบอลรูม และห้องประชุมย่อยอีก 19 ห้อง โดยสกายฮอลล์เคยใช้เป็นจุดบริการฉีดวัคซีนโควิด-19 โดยความร่วมมือกับกรุงเทพมหานคร หอการค้าไทย โรงพยาบาลรามาธิบดี และโรงพยาบาลพระมงกุฎเกล้า
การคมนาคม

รถประจำทาง สาย 26(1-36),59(1-8),129(1-14E),24(2-39),178(2-50),191(2-51),107(1-12E),136(3-47),4-33E,104(2-16),524(1-23),545(2-26),39 รังสิต(1-5),34 เสริม(1-3),2-17R,2-17L,34,39 ตลาดไท,59 เดิม,63 เดิม
สายเฉลิมรัชมงคล: สถานีพหลโยธิน มีทางขึ้นมายังบริเวณหน้าศูนย์การค้า (ผ่านทางออกที่ 3 และ 4)
สายสุขุมวิท: สถานีห้าแยกลาดพร้าว มีทางเชื่อมกับสถานีที่ชั้น 2 ทั้งฝั่งศูนย์การค้า และฝั่งห้างสรรพสินค้า
ระเบียงภาพ

เซ็นทรัล ลาดพร้าว ในเดือนสิงหาคม พ.ศ. 2552 ก่อนปรับปรุง
ภายในอาคารค้าปลีกหลักของศูนย์การค้าในเดือนกรกฎาคม พ.ศ. 2550 ก่อนปรับปรุง
อาคารห้างสรรพสินค้าเซ็นทรัล ลาดพร้าว และโรงภาพยนตร์เอสเอฟเอ็กซ์ ซีเนม่า หลังการปรับปรุงครั้งใหญ่
โถงทางเข้าหลักของเซ็นทรัล ลาดพร้าว หลังการปรับปรุง
เซ็นทรัล ลาดพร้าว ด้านนอกในปี พ.ศ. 2566
เซ็นทรัล ลาดพร้าว ในปี พ.ศ. 2550 ก่อนปรับปรุง
เซ็นทรัล ลาดพร้าว ในปี พ.ศ. 2550 ก่อนปรับปรุง
แหล่งข้อมูลอื่น

ศูนย์การค้าเซ็นทรัล ลาดพร้าว
ห้างสรรพสินค้าเซ็นทรัล ลาดพร้าว
โรงแรมเซ็นทาราแกรนด์ แอท เซ็นทรัล ลาดพร้าว กรุงเทพ
เซ็นทรัล ลาดพร้าว ที่เฟซบุ๊ก
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์
กองกำลังบูรพา

| กองกำลังบูรพา |
| --- | --- |
กองอำนวยการรักษาความมั่นคงภายในภาค 1 ส่วนแยก 1
เครื่องหมาย
ประจำการ: พ.ศ. 2518; 50 ปีที่แล้ว (2518)
ประเทศ:  ไทย
เหล่า:  กองทัพบกไทย
รูปแบบ: กองกำลังป้องกันชายแดน หน่วยเฉพาะกิจ
บทบาท: การลาดตระเวน หน่วยยามชายแดน กำลังกึ่งทหาร
ขึ้นกับ:  กองทัพบกไทย
กองบัญชาการ: อำเภอวัฒนานคร จังหวัดสระแก้ว
สมญา: กกล.บูรพา
ปฏิบัติการสำคัญ:  การปะทะกันตามแนวชายแดนไทยกัมพูชา ยุทธการโนนหมากมุ่น  ยุทธการเขาพนมปะ 
ผู้บังคับบัญชา
ผบ.กกล.บูรพา: พลตรี เทพพิทักษ์ นิมิตร
รอง ผบ.กกล.บูรพา: พันเอก กิตติ ประพิตรไพศาล
เครื่องหมายสังกัด
ฉก.ตชด.12: 
ฉก.ทพ.12: 
ฉก.ทพ.13: 
กองกำลังบูรพา (อังกฤษ: Burapa Command หรือ Burapa Task Force) คือกองกำลังป้องกันชายแดน 1 ใน 7 ของกองทัพบกไทย ตั้งอยู่ที่อำเภอวัฒนานคร จังหวัดสระแก้ว ดูแลพื้นที่ชายแดนไทย–กัมพูชาช่วงจังหวัดสระแก้วประมาณ 165 กิโลเมตร (103 ไมล์) ต่อเนื่องระหว่างพื้นที่รับผิดชอบของกองทัพภาคที่ 2 ทางตอนเหนือ และกองบัญชาการป้องกันชายแดนจันทบุรีและตราดของกองทัพเรือทางตอนใต้
กองกำลังบูรพายังปฏิบัติงานในฐานะ กองอำนวยการรักษาความมั่นคงภายในภาค 1 ส่วนแยก 1 (กอ.รมน.ภาค 1 สย.1) อีกด้วย
ประวัติ

เดิมกองกำลังบูรพาถูกก่อตั้งขึ้นเมื่อปี พ.ศ. 2518 ในชื่อว่า ที่บังคับการร่วมบูรพา เนื่องจากปัญหาความไม่สงบในประเทศเวียดนามและกัมพูชา และการก่อความไม่สงบของผู้ก่อการร้ายคอมมิวนิสต์ในพื้นที่ภาคตะวันออกเฉียงเหนือ เขตปราจีนบุรี ต่อมาได้แปรสภาพในปี พ.ศ. 2521 มาเป็น กองกำลังบูรพา และปรับภารกิจเป็นการป้องกันชายแดนไทย-กัมพูชา รวมถึงจัดกำลังหลักคือกำลังจากองพลทหารราบที่ 2 รักษาพระองค์ และในเวลาต่อมามอบหมายให้จัดกำลังจากกองพลที่ 1 รักษาพระองค์และกองพลทหารราบที่ 9 ผลัดเปลี่ยนกันส่งกำลังมาร่วมปฏิบัติการในระหว่างปี พ.ศ. 2522 - 2530 รวม 12 ปี ซึ่งตรงกับสถานการณ์ความไม่สงบในประเทศกัมพูชาที่เกิดการต่อสู้กันระหว่างรัฐบาลเฮง สัมรินที่ได้รับการสนับสนุนจากเวียดนาม และกลุ่มเขมรแดง กลุ่มซอนซาน และกลุ่มสีหนุ โดยส่งผลกระทบมาถึงชายแดนไทยจนเกิดการปฏิบัติการเด่นหลายครั้ง เช่น
ในปี พ.ศ. 2523 ทหารเวียดนามและกองทัพของกัมพูชาฝ่ายเฮง สัมริน จำนวนประมาณ 1 กองพัน ได้ติดตามฝ่ายต่อต้านของกัมพูชาซึ่งฝ่ายต่อต้านได้รุกล้ำเข้ามายึดบ้านโนนหมากมุ่นในฝั่งไทย ทำให้กองกำลังบูรพาได้จัดกำลังเข้าตีเพื่อรักษาอธิปไตยและสามารถผลักดันฝ่ายต่อต้านของกัมพูชากลับไปได้สำเร็จ มีทหารฝ่ายไทยเสียชีวิต 22 นาย บาดเจ็บ 14 นาย ฝ่ายกัมพูชาเสียชีวิต 111 ราย ถูกจับเป็นเชลยได้ 1 ราย และตรวจยึดยุทโธปกรณ์รวมถึงเวชภัณฑ์ได้อีกจำนวนมาก
ในปี พ.ศ. 2526 ทหารเวียดนามและกองทัพของกัมพูชาฝ่ายเฮง สัมริน ได้ติดตามฝ่ายต่อต้านของกัมพูชาซึ่งฝ่ายต่อต้านได้รุกล้ำเข้ามาในเขตแดนประเทศไทย จนเกิดการปะทะกันขึ้นกับทหารไทยที่เขาพนมปะ ซึ่งทหารไทยสามารถต่อต้านการรุกล้ำได้สำเร็จ ซึ่งการปะทะดังกล่าวส่งผลให้มีทหารไทยเสียชีวิต 5 นาย บาดเจ็บ 15 นาย สูญหาย 1 นาย ฝ่ายกัมพูชาเสียชีวิต 200 ราย สามารถยึดศพได้จำนวน 10 ศพ ถูกจับเป็นเชลยได้ 1 ราย และมีผู้บาดเจ็บจำนวนมาก
จากปัญหาสงครามกลางเมืองในประเทศกัมพูชาดังกล่าว ส่งผลกระทบต่อชายแดนไทยทำให้มีกระสุนปืนใหญ่และอาวุธหนักต่าง ๆ ตกรุกล้ำเข้ามาในพรมแดนประเทศไทยก่อให้เกิดความสูญเสียทั้งชีวิตและทรัพย์สินของราษฎรชาวไทยและทหารไทย เกิดการวางสนามทุ่นระเบิดและกับระเบิดในพื้นที่ชายแดนจำนวนมาก ทำให้ราษฎรที่อาศัยอยู่บริเวณชายแดนและเจ้าหน้าที่ทหารตำรวจไทยที่ไปเหยียบได้รับบาดเจ็บและเสียชีวิตจำนวนมาก และปัญหาใหญ่ที่สุดคือปัญหาผู้อพยพชาวกัมพูชา ส่งผลกระทบตามมาถึงปัญหาการปล้นสะดมชาวไทยตามแนวชายแดน การค้าอาวุธสงคราม การลักลอบค้ารถยนต์ รถจักรยานยนต์ การลักลอบตัดไม้ และปัญหาการลักลอบเข้าเมืองอย่างผิดกฎหมาย ทำให้ช่วงเวลาดังกล่าวจำเป็นต้องจัดกำลังในรูปแบบชุดเฉพาะกิจร่วม ทหาร ตำรวจ อาสาสมัคร และเจ้าหน้าที่ฝ่ายปกครองในการรักษาความสงบในปี พ.ศ. 2530 หลังจากสถานการณ์ในประเทศกัมพูชาลดความรุนแรงลง กองทัพบกจึงได้ปรับลดกำลังของกองกำลังบูรพาและคงเหลือให้กองพลทหารราบที่ 2 รักษาพระองค์เป็นหน่วยหลักหน่วยเดียวในการจัดกำลัง
ต่อมาในปี พ.ศ. 2543 ได้มีการปรับโครงสร้างโดยการจัดกำลังปรับจากทหารหลักเป็นกำลังประจำถิ่นมาควบคุมทางยุทธการ ประกอบไปด้วย หน่วยเฉพาะกิจกรมทหารพรานที่ 12 หน่วยเฉพาะกิจกรมทหารพรานที่ 13 และหน่วยเฉพาะกิจตำรวจตระเวนชายแดนที่ 12
ในปี พ.ศ. 2561 กองกำลังบูรพาได้รับการจัดกำลังทหารหลักเข้ามาเพิ่มเติมจำนวน 3 กองบังคับการควบคุม และ 3 หมวดเคลื่อนที่เร็ว เพื่อใช้ในการควบคุมและบัญชาการกองกำลังประจำถิ่น
โครงสร้าง > หน่วยขึ้นตรง

กองกำลังบูรพา ประกอบด้วยหน่วยขึ้นตรงต่อกองบัญชาการ ดังนี้
กองร้อยกองบังคับการ
กองร้อยเคลื่อนที่เร็ว
ชุดทหารช่าง
ส่วนยิงสนับสนุน
หน่วยทหารสื่อสาร
หมู่บิน
ชุดปฏิบัติการข่าว
โครงสร้าง > หน่วยสมทบและขึ้นควบคุมทางยุทธการ

กองกำลังบูรพา ประกอบด้วยหน่วยสมทบและขึ้นควบคุมทางยุทธการ ดังนี้
โครงสร้าง > หน่วยสมทบและขึ้นควบคุมทางยุทธการ > หน่วยขึ้นสมทบ

หน่วยข่าวกรองทางทหาร
หมวดสุนัขทหาร
ชุดสื่อสารและวิจัย
ชุดประสานและรายงานข่าว
ชุดโทรคมนาคม
ชุดสำรวจความถี่
โครงสร้าง > หน่วยสมทบและขึ้นควบคุมทางยุทธการ > หน่วยขึ้นควบคุมทางยุทธการ

หน่วยเฉพาะกิจตำรวจตระเวนชายแดนที่ 12
กองร้อยเฉพาะกิจตำรวจตระเวนชายแดนที่ 1 (ร้อย.ฉก.ตชด.1)
กองร้อยเฉพาะกิจตำรวจตระเวนชายแดนที่ 2 (ร้อย.ฉก.ตชด.2)
กองร้อยเฉพาะกิจตำรวจตระเวนชายแดนที่ 3 (ร้อย.ฉก.ตชด.3)
กองร้อยเฉพาะกิจตำรวจตระเวนชายแดนที่ 4 (ร้อย.ฉก.ตชด.4)
กองร้อยเฉพาะกิจสนับสนุนการรบ (ร้อย.ฉก.สสก.)
หน่วยเฉพาะกิจกรมทหารพรานที่ 12
หน่วยเฉพาะกิจกรมทหารพรานที่ 13